Document ID: 31988R3556

Title and Content:
ΚΑΝΟΝΙΣΜΟΣ (ΕΟΚ) αριθ. 3556/88 ΤΗΣ ΕΠΙΤΡΟΠΗΣ της 14ης Νοεμβρίου 1988 για τροποποίηση του κανονισμού (ΕΟΚ) αριθ. 700/88 για ορισμένες λεπτομέρειες εφαρμογής του καθεστώτος κατά την εισαγωγή στην Κοινότητα ορισμένων προϊόντων ανθοκομίας που κατάγονται από την Κύπρο, το Ισραήλ και την Ιοδρανία Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητα, τον κανονισμό (ΕΟΚ) αριθ. 4088/87 του Συμβουλίου της 21ης Δεκεμβρίου 1987 για τον καθορισμό των όρων εφαρμογής των προτιμησιακών δασμών κατά την εισαγωγή ορισμένων προϊόντων ανθοκομίας που εισάγονται από την Κύπρο, το Ισραήλ, την Ιορδανία και το Μαρόκο (1), όπως τροποποιήθηκε από τον κανονισμό (ΕΟΚ) αριθ. 3551/88 (2), Εκτιμώντας: ότι ο εν λόγω κανονισμός (ΕΟΚ) αριθ. 3551/88 επέκτεινε στα προϊόντα που κατάγονται από το Μαρόκο το σύστημα της τιμής που πρέπει να τηρείται κατά την εισαγωγή ορισμένων προϊόντων ανθοκομίας, που κατάγονται από την Κύπρο, το Ισραήλ και την Ιορδανία- ότι θα πρέπει να προσαρμοσθεί ανάλογα ο κανονισμός (ΕΟΚ) αριθ. 700/88 της Επιτροπής της 17ης Μαρτίου 1988 περί ορισμένων λεπτομερειών εφαρμογής του καθεστώτος κατά την εισαγωγή στην Κοινότητα ορισμένων προϊόντων ανθοκομίας που κατάγονται από την Κύπρο, το Ισραήλ και την Ιορδανία (3), προσθέτοντας την ένδειξη των προϊόντων που κατάγονται από το Μαρόκο- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζώντων Φυτών και Προϊόντων Ανθοκομίας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 700/88 τροποποιείται ως εξής: 1. Ο τίτλος αντικαθίσταται από το ακόλουθο κείμενο: "Κανονισμός (ΕΟΚ) αριθ. 700/88 της Επιτροπής 17ης Μαρτίου 1988 για ορισμένες λεπτομέρειες εφαρμογής του καθεστώτος που εφαρμόζεται κατά την εισαγωγή στην Κοινότητα ορισμένων προϊόντων ανθοκομίας που κατάγονται από την Κύπρο, το Ισραήλ, την Ιορδανία και το Μαρόκο.". 2. Στο άρθρο 4, οι όροι "Κύπρος, Ισραήλ και Ιορδανία" αντικαθίστανται από τους όρους "Κύπρος, Ισραήλ, Ιορδανία και Μαρόκο". Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την εφαρμογή του πρόσθετου πρωτοκόλλου στη συμφωνία συνεργασίας μεταξύ της Ευρωπαϊκής Οικονομικής Κοινότητας και του Μαρόκου. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Νοεμβρίου 1988.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2723
5283
122
2106
5780
614
912
c_b2c019c8
2705

EuroVoc IDs (Expanded): 2723
5283
122
2106
5780
614
912
c_b2c019c8
2705

Dataset Source: meu

Split: train